Θα ξετρελαθείτε με το δέντρο Λασκαράκη - Σουλτάτου! Είναι τεράστιο και φαντασμαγορικό - News - Youweekly\nΔεν έχετε ξαναδεί καλύτερο\nΤα Χριστούγεννα σχεδόν έφτασαν και οι περισσότεροι celebrity έχουν ήδη στολίσει και πάθαμε πλάκα με την διακόσμηση που έχουν κάνει στα σπίτια τους, ειδικά με το χριστουγεννιάτικο δέντρο της Βάσως Λασκαράκη και του Λευτέρη Σουλτάτου.\nΤο συγκεκριμένο ζευγάρι, που είναι μάλιστα από τα πιο ευτυχισμένα και ερωτευμένα της ελληνικής σόου μπιζ και πέρασαν πρόσφατα ένα πολύ ρομαντικό βράδυ, βρίσκεται σε άκρως γιορτινό κλίμα και πνεύμα.\nΗ Βάσω Λασκαράκη, η οποία σε πολύ συχνή βάση δημοσιεύει στον προσωπικό της λογαριασμό φωτογραφίες, μόλις ανάρτησε το χριστουγεννιάτικο δέντρο που έχουν στολίσει σπίτι τους και είναι πράγματι τεράστιο και φαντασμαγορικό.\nΗ ηθοποιός ποζάρει χαμογελαστή, φορώντας μια χριστουγεννιάτικη στέκα και γράφει στη λεζάντα της φωτογραφίας: «Xmas Mood. Χαμόγελα, αγάπη, θετική σκέψη»\nΔείτε παρακάτω την φωτογραφία της Βάσως Λασκαράκη:\nΗ Βάσω Λασκαράκη και ο Λευτέρης Σουλτάτος είναι από τα ζευγάρια της showbiz που στόλισαν το σπίτι τους και μπήκαν στο κλίμα των Χριστουγέννων. Μάλιστα, από τα φωτάκια που έβαλαν το σαλόνι τους όταν κλείνουν τα φώτα γίνεται κατακόκκινο.\nΜπορεί να βρισκόμαστε σε καραντίνα λόγω κορωνοϊού - δείτε τα χθεσινά κρούσματα "φωτιά" - ωστόσο αρκετός κόσμος για να δώσει έναν τόνο χαράς και αισιοδοξίας έχει στολίσει το δέντρο στο σπίτι του.\nΒάσω Λασκαράκη και Λευτέρης Σουλτάτος όμως μπορούμε να πούμε πως έχουν από τους πιο φαντασμαγορικούς στολισμούς και η παρακάτω φωτογραφία που δημοσίευσε η ηθοποιός στον προσωπικό της λογαριασμό στο Instagram το αποδεικνύει.\nΕκτός του ότι το Χριστουγεννιάτικο δέντρο τους είναι τεράστιο, τα φωτάκια το κάνουν ακόμη πιο τέλειο!\nΦωτογραφία από τον κατακόκκινο στολισμό στο σπίτι Λασκαράκη - Σουλτάτου\nΝα σημειώσουμε εκτός από το σπίτι του μένει με το Σουλτάτο, είδαμε και το σπίτι που έμενε με τους γονείς της.\nΒάσω Λασκαράκη - Λευτέρης Σουλτάτος: Άναψαν φωτιά στο τζάκι - Η εικόνα από το σπίτι είναι καταπληκτική\nΗ Βάσω Λασκαράκη και ο Λευτέρης Σουλτάτος απολαμβάνουν όσο μπορούν πιο όμορφα το lockdown στο σπίτι τους και θέλησε να μπουν στο κλίμα των Χριστουγέννων, ανάβοντας την φωτιά στο τζάκι που έχουν στο σαλόνι τους. Μάλιστα, η φωτογραφία είναι εντυπωσιακή, αφού η διακόσμηση του είναι τέλεια.\nΤο ζευγάρι μετά από ένα απίστευτο καλοκαίρι που πέρασε στην Κρήτη, βρίσκεται στο σπίτι του στην Αθήνα και στα social media, μοιράζεται στιγμές από την καθημερινότητα του. Όπως όταν στόλισαν το δέντρο τους για τις εορτές το οποίο είναι πολύ ψηλό.\nΈχοντας πιάσει για τα καλά ωστόσο το κρύο, η Βάσω Λασκαράκη και ο Λευτέρης Σουλτάτος, αποφάσισαν να ανάψουν το τζάκι τους που κοσμεί το εντυπωσιακό σαλόνι τους. Το ζευγάρι έχει ένα από τα όμορφα και εντυπωσιακά σπίτι της ελληνικής showbiz και όχι άδικα. Μάλιστα, το αποδεικνύει και η παρακάτω φωτογραφία που αναρτήθηκε στο προφίλ στο Instagram της ηθοποιού.\nΛευτέρης Σουλτάτος: Το μήνυμα που δέχτηκε ο σύζυγός της Λασκαράκη από τον αδερφό του - «Έπρεπε να τον δέρνω»


Αγροτικοί Σύλλογοι Ζίτσας:Το πρόστιμο “ντροπής” δεν μας τρομοκρατεί, αντίθετα μας πεισμώνει - EPIRUS TV NEWS\nΑγροτικοί Σύλλογοι Ζίτσας:Το πρόστιμο “ντροπής” δεν μας τρομοκρατεί, αντίθετα μας πεισμώνει\nepirustvnews 12/17/2020 10:12:00 π.μ.\nΑνέμους σπέρνει η κυβέρνηση με την επιμονή της να βάλει τους αγώνες διεκδίκησης σε αναστολή για να περάσει την αντιλαϊκή της πολιτική και να φορτώσει εν μέσω πανδημίας τα βάρη της νέας οικονομικής κρίσης στις πλάτες μας. Tην ίδια ώρα ενισχύει κλινικάρχες, δίνει κρατική ενίσχυση 120εκατ. στην AEGAN, μπουκώνει με δις αυτούς που κλέβουν τον μόχθο μας. Αυτό επιβεβαιώνει και η απαράδεκτη απόφαση της Διεύθυνσης της Αστυνομίας να απορρίψει την ένσταση που υπέβαλε ο συνάδελφός μας πρόεδρος του Αγροτικού Συλλόγου Τριγώνου Ορεστιάδας, για το πρόστιμο “ντροπής” που του επιβλήθηκε.\nΕνα πρόστιμο “ντροπής” γιατί, την τελευταία μέρα λειτουργία του υποκαταστήματος της τράπεζας Πειραιώς στα Δίκαια, οργανώθηκε συγκέντρωση διαμαρτυρίας κατά του κλεισίματος τηρώντας όλα τα απαραίτητα μέτρα προστασίας της δημόσιας υγείας (αποστάσεις, μάσκες κ.λπ.).\nΕξ’άλλου οι αγρότες που αγωνίζονται να κρατηθούν στα χωράφια τους και στα ζώα έχουν συσσωρεύσει πείρα και έχουν νοιώσει στους αγώνες που έχουν αναπτύξει την καταστολή από όλες τις κυβερνήσεις. Δεν ξεχνάμε τα ΜΑΤ που έχουν χρησιμοποιηθεί κατά καιρούς ενάντια στους αγώνες μας, δεν ξεχνάμε την περίφημη επιχείρηση "Βουλκανιζατέρ", δεν ξεχνάμε την “βιομηχανία” αγροτοδικείων που έχει στηθεί τα τελευταία χρόνια σε όλη την χώρα. Η καταστολή δεν εξαρτάται από το όνομα της εκάστοτε κυβέρνησης αλλά είναι νύχι-κρέας με την αντιλαϊκή πολιτική που υλοποιεί. Μια διαχρονική αντιλαϊκή πολιτική που ευθύνεται και για την αποδυνάμωση των ΚΥ, τις τραγικές ελλείψεις στα Νοσοκομεία για χάρη των επιχειρηματιών της υγείας που και μέσα στην πανδημία συνεχίζουν να κερδίζουν ενώ τα Νοσοκομεία βουλιάζουν και χάνονται ζωές.\nΣτέλνουμε μήνυμα ότι το “σιωπητήριο” που θέλουν να επιβάλλουν δεν θα περάσει!!!\nΑγροτικοί Σύλλογοι Ζίτσας:Το πρόστιμο “ντροπής” δεν μας τρομοκρατεί, αντίθετα μας πεισμώνει Reviewed by epirustvnews on 12/17/2020 10:12:00 π.μ. Rating: 5


Μέλπω Κωστή: Και όμως! Η Όλγα από την Αγγελική κάνει και δεύτερη δουλειά! Δείτε με τι ασχολείται! | Gossip-tv.gr\nΗ Μέλπω Κωστή που φέτος απολαμβάνουμε στην αγαπημένη σειρά Αγγελική, διψάει για μάθηση και μάλιστα δεν είναι μόνο ηθοποιός αλλά και... φυσικοθεραπεύτρια. Ναι καλά διαβάσατε...\nΗ ηθοποιός και πρώην μοντέλο, από νεαρή ηλικία ασχολείται, εκτός από τον καλλιτεχνικό χώρο και με τον ιατρικό κλάδο και μάλιστα έχει σπουδάσει το αντικείμενό της, αποφοιτώντας με άριστα. Διαβάστε τι αποκάλυψε η ίδια σε συνέντευξή της...\nΚυρία Κωστή, πώς βιώνετε την πανδημία; Τι συμπεράσματα βγάζετε έπειτα από ενάμιση χρόνο για τη μάχη που δίνει η ανθρωπότητα με τον Covid 19;\nΌτι οι άνθρωποι είμαστε τελικά πολύ μικροί απέναντι στη φύση και στον Θεό και πως όλη αυτή η πανδημία μας έχει κάνει να ρίξουμε κατά πολύ τον εγωισμό μας. Επειδή στη ζωή μου έχω μάθει να μη φοβάμαι τον θάνατο, καθώς πιστεύω στην αιώνια ζωή, με βάση και τη θρησκεία μας, αλλά και έπειτα από εντατική ψυχοθεραπεία που έκανα όταν έχασα ξαφνικά τον γιο μου από τροχαίο σε ηλικία 17 ετών, θα σας πω ότι δεν ζω με τρόμο αυτή τη νέα συνθήκη. Ξέρω ότι ο Covid 19 ρίχνει το ανοσοποιητικό σύστημα του ανθρώπου, γι' αυτό πρέπει να προσέξουμε πολύ τη διατροφή μας, να τρώμε πολλά πορτοκάλια φρούτα, λαχανικά, να κοιμόμαστε αρκετά, να ασκούμαστε όσο πρέπει. Πρέπει, πέρα από την καραντίνα, τις αποστάσεις, τη μάσκα, να θωρακίσουμε τον οργανισμό μας με βιταμίνες, που θα τις πάρουμε μέσα από το φαγητό μας, αλλά και από τα βότανα που υπάρχουν στην πλούσια ελληνική φύση και κάνουν θαύματα. Η κόρη μου απέκτησε από μικρή θυρεοειδή και σάκχαρο, και βλέπω ότι όλα αυτά τα αυτοάνοσα προβλήματα υγείας -γιατί, δυστυχώς, το ένα αυτοάνοσο φέρνει το άλλο, σαν να «χτυπά» ο εαυτός μας τον οργανισμό του- έχουν μεγάλη ίαση χάρη στα βότανα και όχι μόνο χάρη στα φάρμακα και στη χημεία αλλά και χάρη στην κινεζική ιατρική, η οποία είναι βασισμένη στα βότανα στη φύση και στον βελονισμό. Πάντως, ο φόβος στη ζωή θέλει μέτρο και μπορεί να προκαλέσει από μόνος του και άλλες αρρώστιες, κυρίως ψυχολογικές και νευρολογικές. Τα αυτοάνοσα υποβόσκουν στον οργανισμό και κάποια στιγμή επιτίθενται.\nΩς άνθρωπος του θεάτρου, έχετε ασχοληθεί πολύ με την ψυχολογία του ανθρώπου, την κίνηση του σώματος μέσω της χορογραφίας; Γιατί σας βλέπω πολύ ενημερωμένη γύρω από τα θέματα της ψυχής, του σώματος, της θεραπείας.\nΕίμαι ένα άτομο που, πέρα από το θέατρο, αγάπησε πολύ την Ιατρική. Έτσι, παράλληλα με τις σπουδές μου στο θέατρο, πέρασα στο Τμήμα Φυσικοθεραπείας Δυτικής Ελλάδας, στο Αίγιο, όπου αποφοίτησα με άριστα. Παράλληλα με την υποκριτική τέχνη, εξασκώ και τη φυσικοθεραπεία και έχω κανονικό ιατρείο και τους ασθενείς μου. Θα έλεγα ότι γηράσκω αεί διδασκόμενη. Γι' αυτό προχώρησα και με το μεταπτυχιακό μου πάνω στην αποκατάσταση. Συνέχεια θέλω να μαθαίνω. Έτσι παρακολούθησα και σεμινάρια ψυχολογίας, για να βοηθήσω τους ασθενείς μου, αλλά και ομοιοπαθητικής, κινεζικής ιατρικής και βελονισμού. Αν είχα τον χρόνο, θα ήθελα να δώσω εξετάσεις και για το Τμήμα Ιατρικής, αλλά θέλει πολλά χρόνια, συν αγροτικό και ειδικότητα, και εγώ έχω ήδη την οικογένειά μου να φροντίσω, το φυσικοθεραπευτήριό μου, το θέατρο, την τηλεόραση. Πάντως, ως θεραπεύτρια, πέρα από τη χημεία, έχω ανοιχτούς ορίζοντες και ανοιχτό μυαλό για όλες τις εναλλακτικές θεραπείες, ώστε να αντιμετωπίζω τους ασθενείς μου σφαιρικά.


Format (διαδικασία) - Βικιεπιστήμιο\nΣε αυτό το μάθημα θα μάθετε την διαδικασία του format (διαμόρφωσης) μέσω του CD των Windows XP. Το format (διαμόρφωση), αυτό που κάνει είναι να 'φτιάχνει' τον δίσκο με έναν συγκεκριμένο τρόπο ούτως ώστε να μπορούν να τροποποιηθούν τα δεδομένα του που θα χαρακτηρίζουν τα αρχεία. Υπάρχουν διάφοροι τύποι διαμόρφωσης εκ των οποίων το πιο δημοφιλές είναι το NTFS των Windows. Άλλες είναι το κλασικό FAT32, το ext3 του Linux κτλ.\nΠΡΟΣΟΧΗ! με το format χάνονται όλα τα αποθηκευμένα αρχεία στον δίσκο. Η επαναφορά των αρχείων είναι σχεδόν αδύνατη. Συχνό λάθος είναι, να μην έχουμε αντιγράψει τα σημαντικά αρχεία σε κάποιο άλλο αποθηκευτικό μέσο, καθώς και να μην έχουμε τους οδηγούς (drivers) που θα πρέπει να εγκατασταθούν αμέσως μετά το φορμάτ, όπως πχ. για να αναγνωριστεί η κάρτα ήχου του υπολογιστή, και άλλες περιφερειακές συσκευές όπως οι δρομολογητές (routers) για σύνδεση στο διαδίκτυο. Επίσης αν σταματήσουμε το format, ενώ έχει ξεκινήσει, υπάρχει περίπτωση να καταστραφεί και ο δίσκος.\nΡύθμιση του υπολογιστή[επεξεργασία]\n1.Πρώτα από όλα θα πρέπει να μπούμε στο BIOS του υπολογιστή. Στους περισσότερους υπολογιστές αυτό θα γίνει αφού κάνουμε επανεκκίνηση και πατήσουμε το πλήκτρο Delete. Σε μερικούς χρειάζεται να πατήσουμε το F2 ή το Control S (συνήθως στην έναρξη υπάρχει μήνυμα που μας λέει τι πρέπει να πατήσουμε για να μπούμε στο BIOS). Στο BIOS θα ορίσουμε το DVD/CD-drive ως first boot device, ούτως ώστε να ανιχνεύσει το CD των Windows και να κάνει εκκίνηση από αυτό. Βάζουμε το CD των Windows XP στο CD/DVD drive, κάνουμε αποθήκευση τις ρυθμίσεις μας και επανεκκίνηση, και είμαστε πια έτοιμοι να προχωρήσουμε\nΗ διαδικασία με το CD[επεξεργασία]\n2.Μας βγάζει αργότερα μια μαύρη οθόνη που θα πρέπει να πατήσουμε ένα (οποιοδήποτε) πλήκτρο. Για να κάνει boot (εκκίνηση) από το cd.\n3.Στη συνέχεια ο υπολογιστής θα φορτώσει τα αρχεία εγκατάστασης. Αυτό θα πάρει μερικά λεπτά.\n4.Αφού ολοκληρωθεί η διαδικασία μας βγάζει σε ένα menu και μας καλώς ορίζει στην εγκατάσταση των Windows ΧΡ. Πατάμε Enter και συνεχίζουμε.\n5.Στην επόμενη οθόνη θα συναντήσουμε το Windows Xp Lincensing Agreement (Άδεια Χρήσης), το διαβάζουμε προσεχτικά και αφού συμφωνήσουμε με τους όρους πατάμε F8.\n6.Στην συνέχεια θα προετοιμάσουμε τον σκληρό μας δίσκο για να κάνουμε την εγκατάσταση των Windows Xp. Εδώ βλέπουμε μια λίστα με τους σκληρούς δίσκους και τα διαμερίσματα(partitions) που έχουμε κάνει.\n7.Τώρα πατάμε το πλήκτρο D για να διαγράψουμε ένα διαμέρισμα(έτσι θα διαγράφουν και όλα τα δεδομένα που είχαμε προηγουμένως, για αυτό καλό είναι να έχουμε κάνει από πριν ένα αντίγραφο ασφαλείας, να έχουμε δηλαδή αποθήκευση τα δεδομένα μας σε cd ή dvd). Tο Windows Setup θα μας προειδοποιήσει για το ενδεχόμενο διαγραφής του partition και αφού συμφωνήσουμε πατάμε Enter.\n8.Για να ολοκληρώσουμε την διαγραφή πατάμε L. Αφού μας βγάλει την παρακάτω οθόνη.\n9.Θα επιστρέψουμε στην προηγούμενη οθόνη (στην λίστα με τα διαμερίσματα και τον σκληρό δίσκο). Θα δούμε στην λίστα ένα Unpartitioned space το οποίο εμείς θα το επιλέξουμε και θα πατήσουμε το πλήκτρο C για να δημιουργηθεί ένα νέο διαμέρισμα.\n10.To windows setup θα μας ρωτήσει για το μέγεθος του διαμερίσματος, πατάμε Enter και συνεχίζουμε.\n11.Για μια ακόμη φορά θα επιστρέψουμε στην λίστα με τα διαμερίσματα(εδώ C:). Αφού επιλέξουμε το διαμέρισμα που θέλουμε να εγκαταστήσουμε τα Windows Χp πατάμε Enter.\n12.Τώρα θα επιλέξουμε ποιο File system επιθυμούμε. Θα επιλέξουμε NTFS file system (διαφορετικά quick). Πατάμε Enter και συνεχίζουμε.\n13.Το Windows setup θα πραγματοποιήσει ένα format στο διαμέρισμα, μετά από αυτό το στάδιο ο σκληρός δίσκος θα είναι ολοκληρωτικά άδειος.\nΟ δίσκος θα συνεχίσει με την εγκατάσταση των απαραίτητων αρχείων για να εγκατασταθούν τα Windows XP από την αρχή. Μπορείτε να διαβάσετε για αυτή την διαδικασία εδώ.\nformat σε άλλο δίσκο που δεν περιέχει τα Windows[επεξεργασία]\nΠηγαίνουμε στο Ο Υπολογιστής Μου και εκεί επιλέγουμε με μονό κλικ τον σκληρό δίσκο που θέλουμε. Πατάμε δεξί κλικ, και μετά Διαμόρφωση και επιλέγουμε με βάση το τι θέλουμε. Είμαστε έτοιμοι! Έτσι κάνουμε format\nΑνακτήθηκε από «https://el.wikiversity.org/w/index.php?title=Format_(διαδικασία)&oldid=24086»\nΗ σελίδα αυτή τροποποιήθηκε τελευταία φορά στις 9 Οκτωβρίου 2013, στις 04:29.


«Ηλεκτροσόκ» στη ΔΕΗ προκαλεί η σύγκρουση Φώλια - Οικονόμου... - Newpost.gr\nτου Newsroom Δημοσίευση 26 Σεπτεμβρίου 2012, 09:25 / Ανανεώθηκε 27 Ιουνίου 2013, 14:44 «Ηλεκτροσόκ» στη ΔΕΗ προκαλεί η σύγκρουση Φώλια - Οικονόμου για «λαμόγια» και «χρηματισμούς»!\nΜείζον πολιτικό και νομικό ζήτημα αντιμετωπίζει η Κυβέρνηση μετά τις καταγγελίες του νομικού συμβούλου της ΔΕΗ. Ο κ. Αργύρης Οικονόμου υποστηρίζει ότι «ο Χρήστος Φώλιας χρηματίστηκε προκειμένου να καταθέσει υπέρ μεγάλης ιδιωτικής εταιρείας ενέργειας και εις βάρος της Δημόσιας Επιχείρησης Ηλεκτρισμού». Αμέσως μετά την δημοσιοποίηση των δηλώσεων του κ. Αργύρη Οικονόμου, ο Χρήστος Φώλιας από την Κίνα, όπου βρίσκεται για επαγγελματικούς λόγους, προέβη σε δηλώσεις προκειμένου να ξεκαθαρίσει την θέση του. Ο πρώην υπουργός χαρακτήρισε συκοφαντικά τα όσα ο νομικός σύμβουλος της ΔΕΗ υποστηρίζει και υποστήριξε ότι θα προσφύγει άμεσα στην δικαιοσύνη.\nΤο ζήτημα ωστόσο θα λάβει άλλου είδους διάσταση εάν ο κ. Οικονόμου δεν προσκομίσει σήμερα κιόλας τα στοιχεία τα οποία έχει στα χέρια του. Με ιδιαίτερο ενδιαφέρον αναμένονται οι πρωτοβουλίες της πολιτικής ηγεσίας του υπουργείου. Πάνος Ρασσιάς TAGS


Teacherland - Ενότητα - Πρωτότυπα θέματα για Διαγωνισμούς Μαθηματικών - Επίπεδο 1\nΠρωτότυπα θέματα για Διαγωνισμούς Μαθηματικών - Επίπεδο 1\nΦύλλο εργασίας με ασκήσεις που αφορούν παρατηρητικότητα και λογική μαθηματική σκέψη. Οι ασκήσεις είναι εμπνευσμένες από αντίστοιχες που έχουμε συναντήσει στους Διαγωνισμούς της Ελληνικής και Κυπριακής Μαθηματικής Εταιρείας, στον Διαγωνισμό Καγκουρό, στις Εξετάσεις Εισαγωγής στα Πρότυπα Γυμνάσια και στο SCAT. Συμπεριλαμβάνονται οι απαντήσεις.\nΦύλλο εργασίας με ασκήσεις που αφορούν στρατηγικές επίλυσης προβλημάτων, την μέτρηση και τον χρόνο. Οι ασκήσεις είναι εμπνευσμένες από αντίστοιχες που έχουμε συναντήσει στους Διαγωνισμούς της Ελληνικής και Κυπριακής Μαθηματικής Εταιρείας, στον Διαγωνισμό Καγκουρό, στις Εξετάσεις Εισαγωγής στα Πρότυπα Γυμνάσια και στο SCAT. Συμπεριλαμβάνονται οι απαντήσεις.\nΦύλλο εργασίας με ασκήσεις που αφορούν στρατηγικές επίλυσης προβλημάτων με πράξεις τον πολλαπλασιασμό και την διαίρεση. Οι ασκήσεις είναι εμπνευσμένες από αντίστοιχες που έχουμε συναντήσει στους Διαγωνισμούς της Ελληνικής και Κυπριακής Μαθηματικής Εταιρείας, στον Διαγωνισμό Καγκουρό, στις Εξετάσεις Εισαγωγής στα Πρότυπα Γυμνάσια και στο SCAT. Συμπεριλαμβάνονται οι απαντήσεις.


Το αριστερό μονοπάτι. Γιατί; Ε, τι γιατί; Έτσι. Ξέρω γω; Κάτι τον τρόμαξε στη συμμετρία και την ομοιομορφία του άλλου μονοπατιού, κάτι τον απώθησε, κάτι τελείως αφηρημένο και άγνωστο, αλλά κάτι όπως και να χει. Αυτό το ζαλιστικό και κακοτράχαλο δρομάκι τον τράβηξε παραπάνω, μα ούτως ή άλλως πια δεν έχει σημασία. Αυτό πήρε, αυτό και θα περπάταγε, κι όπου φτάσει. Στροφές επί στροφών, πέρα-δώθε, πάνω-κάτω, κι άμα βγει βγήκε -τι να κάνουμε τώρα;\nΠάντως, μετά από αρκετούτσικη ώρα, κατάφερε να ξεφύγει από την ξερή εκείνη έκταση και να φτάσει σε κάτι πολύ περίεργα μέρη και τοπία, γεγονός που του έδινε αυτοπεποίθηση και πίστη πως είχε κάνει τελικά τη σωστή επιλογή, αφού οι αλλαγές αυτές στη διαδρομή έπρεπε να υποδεικνύουν ότι ο δρόμος αυτός δεν οδηγεί σε κάποιο αδιέξοδο της ερήμου, αλλά έξω απ’ αυτή, σε κάποιο άλλο μέρος. Τώρα τι μέρος θα τανε αυτό και πώς, μόνο ο Θεός το ξέρει. Αλλά τουλάχιστον δε θα ταν εκείνη η τρομερή χωμάτινη γη με το ανεπαίσθητο μωβ φως της. Ναι, ακόμα και το χρώμα του φωτός στην ατμόσφαιρα είχε αρχίσει σιγά-σιγά να αλλάζει. Είχε αρχίσει να ξανοίγει, να πλησιάζει άλλοτε προς το κόκκινο κι άλλοτε προς το μπλε -που είναι και τα δυο φυσικά χρώματα του ουρανού ανάλογα με την εκάστοτε φάση του ηλίου, αρά καλό σημάδι. Κι εκτός απ’ αυτό, είχαν αρχίσει να πετάγονται θάμνοι στα πλάγια, πέρα απ’ το μονοπάτι, που αργότερα γίνανε δεντράκια κι έπειτα δέντρα κανονικά, μεγάλα, που κάναν σκιά από έναν ήλιο που πουθενά δε φαινόταν και υψώνονταν πάνω σε κείνον τον περίεργο, παραμυθένιο ουρανό με τα χρώματα. Άγνωστα δέντρα τελείως, ίσως τροπικά; Οι κορμοί τους άλλοτε ήταν καταπράσινοι και άλλοτε είχαν ένα χρώμα κιτρινωπό, όμως τόσο ανοιχτό που σχεδόν ήταν λευκό, σαν τον ήλιο ας πούμε, και κάποιες φορές ήταν τόσο έντονο το άσπρο χρώμα, λες και τους είχε περάσει κάποιος με ασβέστη. Πολύ περίεργα δέντρα, κι όλη αυτή η πρωτόγνωρη ψυχεδέλεια που ανέδυε το όλο περιβάλλον γενικότερα θα μπορούσαν να χουν κάνει πολύ κόσμο να φρικάρει, μα όχι όμως και το Σταύρο. Ο Σταύρος ήταν κύριος του εαυτού του, ψυχραιμότατος, έχοντας αποδεχτεί εξαρχής το όλο παράλογον της κατάστασης και αποφασισμένος να προχωρήσει μέσα του ως το τέλος. Εξάλλου, για να μαστε και ειλικρινείς, αυτή ακριβώς η κατάσταση ήταν που του αποσπούσε την προσοχή από τη σκέψη εκείνης, και μπροστά σ’ αυτή τη σκέψη όλα ήταν καλύτερα. Ακόμα κι αυτό το ταξίδι σ’ έναν άγνωστο, παράξενο, ψυχεδελικό κόσμο. Καταβάθος, ο Σταύρος το απολάμβανε κιόλας. Ω ναι, και ήταν σίγουρος ότι θα το απολάμβανε κι εκείνη, αλλά όπα, ας μην το σκέφτεται καλύτερα αυτό, δεν είναι της παρούσης. Πάντως, θα εκτιμούσε αν κάποια στιγμή τελείωνε το ταξίδι κι επανερχόταν στον πραγματικό κόσμο (ότι κι αν μπορούσε να σημαίνει μια φράση όπως “πραγματικός κόσμος” εκείνη τη στιγμή). Αλλά μέχρι τότε τα πήγαινε περίφημα, κανένα πρόβλημα. Το τοπίο ήταν ευχάριστο, αυτή η αλλαγή από την κανονικότητα ίσως αποδεικνυόταν ευεργετική για την ψυχική του υγεία, και όλα ήταν υπό έλεγχο. Όλα ήταν υπό έλεγχο, ναι, μέχρι εκείνο το γαμημένο σημείο.\nΜπορεί να χαν περάσει και δεκαπέντε ώρες, δεκαπέντε μπάσταρδες, διαολεμένες ώρες, μπορεί κι ακόμα περισσότερες, και τελικά ξέρεις τι έγινε; Τίποτα! Ο δρόμος τελείωσε! Εκεί, στη μέση του πουθενά! Μέσα σε μια ζούγκλα από εξωγήινα φυτά -και ποιος ξέρει και τι άλλο εξωγήινο; Απλά σταμάτησε μπροστά από ένα τεράστιο δέντρο, σαν κι αυτά που σκαρφάλωνε ο Ταρζάν της Ντίζνεΐ, λιάνα νομίζω λέγονται, αλλά πιο παράξενο ακόμα. Κι ήτανε κάτασπρο και πίσω του μυριάδες άλλα τέτοια δέντρα απλώνονταν, αλλά αν ο Σταύρος έμπαινε εκεί μέσα θα χανόταν σίγουρα, δεν υπήρχε περίπτωση. Κι εκεί, σ’ εκείνο το σημείο, άρχισε να χάνει τον αυτοέλεγχο του. Έπεσε στα γόνατα, έπιασε με τα δυο του χέρια το κεφάλι του και, καταρρακωμένος απ’ την κούραση κι όλη τη στενοχώρια που χε μέσα του, άρχισε να κλαίει -τι θλιβερή σκηνή. Αλλά και πάλι, μετά από κάποιαν ώρα, κι αφού δεν είχε πια άλλα υγρά για να χύσει από τα μάτια κι είχε στεγνώσει τελείως, σηκώθηκε όρθιος, σκούπισε το πρόσωπό του, και ανέκτησε ξανά την κυριότητα του εαυτού του. Δε γινότανε κι αλλιώς. Έπρεπε να τα σκεφτεί τα πράματα με ψυχραιμία. Αλλιώς ήταν χαμένος σίγουρα.\nΤο λοιπόν, σκέφτηκε. Το πιο λογικό είναι να γυρίσω πίσω. Ναι, εντάξει, είναι τεράστια διαδρομή, θα πάρει πάλι φουλ ώρα, αλλά γίνεται. Θα ξαποστάσω και κάπου για ένα διάστημα, κι ύστερα πάλι συνεχίζω. Δεν είναι τίποτα. Είναι εφικτό, αφού ήρθα μια φορά μπορώ και να γυρίσω. Και μετά, αφού φτάσω στην αρχή, στο σωρό με τα φύλλα, το πιο λογικό είναι να πάρω το άλλο μονοπάτι. Αφού τούτο εδώ δε μ’ οδήγησε πουθενά, το άλλο θα πρέπει κάπου να με οδηγήσει. Κάπου, οπουδήποτε, όχι απαραίτητα πάλι στην πόλη, αλλά κάπου, κάπου που να υπάρχει έστω πολιτισμός, κάτι. Αυτό είναι το πιο λογικό σενάριο. Υπάρχει και το άλλο, πιο ακραίο. Να προχωρήσω λίγο στη ζούγκλα, μήπως κι εκεί καταφέρω να βρω έστω κάποια πρωτόγονη φυλή ή κάτι τέτοιο. Από την άλλη, αυτό, εκτός του ότι πρόκειται περί τρελής ζαριάς με απειροελάχιστες πιθανότητες επιτυχίας, δε μου εγγυάται και τίποτα παραπάνω. Δηλαδή έστω ότι βρίσκω μια φυλή. Έστω ακόμα ότι δε με μαγειρεύουν και δε με τρώνε σε κάποια κανιβαλιστική τελετή. Έστω ότι είναι φιλικοί μαζί μου. Και πάλι, θα μπορέσουν να με βοηθήσουν; Να με καθοδηγήσουν ώστε να επιστρέψω στο σπίτι μου. Δύσκολο. Μάλλον απίθανο. Οπότε ναι, θα πρέπει να γυρίσω πίσω.\nΜα ακριβώς τη στιγμή που έκανε να γυρίσει την πλάτη του και να φύγει, άκουσε μια βαριά φωνή.\nΟ Σταύρος γύρισε, έκπληκτος περισσότερο παρά φοβισμένος, μα δεν είδε κανέναν. Απολύτως κανείς δεν υπήρχε εκεί γύρω. Έμεινε λίγο ακίνητος, κι έπειτα σκέφτηκε ότι θα τη φαντάστηκε τη φωνή εκείνη κι έκανε πάλι να φύγει. Αμ δε.\n«Ποιος είσαι εσύ; ρωτάω!» ακούστηκε πάλι.\n«Μα ποιος μιλάει τέλοσπάντων; Που είσαι και μου μιλάς; Εμφανίσου!» φώναξε θαρραλέα ο Σταύρος.\n«Μα καλά, δε με βλέπεις; Μπροστά σου είμαι!» είπε πάλι η βαριά φωνή.\nΤότε ο Σταύρος κοίταξε με προσοχή το λευκό δέντρο, κι εντόπισε μιαν ανεπαίσθητη κίνηση γύρω από μια μικρή του κουφάλα, στο ύψος του στήθους του. Ένα κάτι-σαν-ζωύφιο στεκόταν εκεί και κουνούσε το μικροσκοπικό του κεφάλι πέρα δώθε.\n«Εσύ μου μιλάς;» απόρησε ο Σταύρος.\n«Εγώ βέβαια, ποιος άλλος;» απάντησε το πλάσμα. Του ρθε πάλι στο μυαλό η ιστορία της Αλίκης, και υπέθεσε πως τούτο το ζωυφιάκι πρέπει να ταν κάμπια, αλλά όχι, δεν ήταν ακριβώς κάμπια. Καταρχάς είχε πόδια, τέσσερα μικρά ποδαράκια. Οι κάμπιες δεν έχουν πόδια, σωστά; Αυτό έμοιαζε πιο πολύ με σαμιαμίδι, αλλά δεν είχε κεφάλι σαμιαμιδιού. Το κεφάλι του έμοιαζε πιο πολύ με κεφάλι σκουληκιού, ούτε καν κάμπιας, που σημαίνει ότι ήταν τελείως ενιαίο με το υπόλοιπο σώμα του. Το μόνο που ξεχώριζε ήταν τα πόδια. Ήταν μ’ άλλα λόγια μια διασταύρωση σκουληκιού με σαμιαμίδι, μ’ ένα χρώμα βέβαια που κανένα απ’ αυτά τα δυο ζώα δε διαθέτει. Ήταν άσπρο, σαν τον κορμό του δέντρου, αλλά με μικρές μαύρες βούλες. Δηλαδή, μια διασταύρωση σκουληκιού-σαμιαμιδιού στα χρώματα ενός σκυλιού Δαλματίας. Ναι, ακριβώς τόσο περίεργο όσο το περιγράφω. Όχι απόκοσμο, σε καμία περίπτωση δε θα μπορούσε να σε τρομάξει ένα τόσο μικρό πλάσμα, αλλά τίγκα περίεργο.\nΟ Σταύρος έτριψε τα μάτια του, κι αφού βεβαιώθηκε ότι το ον ήταν όντως εκεί και του μιλούσε, ρώτησε:\n«Ε! Εγώ κάνω τις ερωτήσεις εδώ! Εσύ ποιος είσαι;»\nΦυσικά ήταν δύσκολο να πάρεις στα σοβαρά μια τέτοια αυταρχική συμπεριφορά όταν προερχόταν από ένα τέτοιο σκατουλάκι.\n«Συγγνώμη,» έκανε ο Σταύρος ειρωνικά, «εσύ που κάνεις τις ερωτήσεις εδώ, έχεις πάρει χαμπάρι ότι μπορώ να σε κάνω πολτό μέσα σε δευτερόλεπτα; Για χαλάρωσε λίγο.»\n«Α, ναι;» έκανε το ερπετοσκούληκο. «Κι αν με λιώσεις, κύριε Βλαμμένε, τότε πώς θα καταφέρεις να βγεις από δω; Νομίζεις θα ρθει κανείς να σε βοηθήσει;»\nΟ Σταύρος μαλάκωσε αμέσως τότε και απολογήθηκε.\n«Μπορείς να με βοηθήσεις να φύγω; Αλήθεια; Χίλια συγγνώμη, εχμ… φίλε, δεν ήθελα να σε απειλήσω, ούτε σκόπευα σε καμία περίπτωση να σου κάνω όντως κακό.»\n«Καλά, καλά, αυτά τα χουνε πει κι άλλοι. Και ναι, προφανώς και μπορώ να σε βοηθήσω να φύγεις. Εγώ είμαι το αφεντικό αυτού του μέρους, μπορώ να κάνω ό,τι γουστάρω.»\n«Ναι. Αλλά για να σε βοηθήσω, θα πρέπει να με βοηθήσεις κι εσύ. Και μια καλή αρχή θα ήταν να μου πεις το ποιος είσαι.»\n«Εντάξει, ωραία. Λοιπόν, Σταύρο με λένε, στην πλατεία Κέδρου ζω, εεεε… Α, πήρα πτυχίο στην κοινωνιολογία πριν ένα χρόνο… Ε, ξέρω γω; Αυτά… Τι άλλο θες να μάθεις;»\n«Χμμ, μάλιστα, μάλιστα. Κατάλαβα,» έκανε το περίεργο πλάσμα.\n«Κατάλαβα ότι δεν έχεις ιδέα. Αλλά δεν πειράζει, μην ανησυχείς. Τουλάχιστον είσαι ειλικρινής. Κι αυτό εγώ το εκτιμώ.»\n«Κάτσε, τι εννοείς δεν έχω ιδέα;»\n«Εννοώ, άνθρωπε μου, ότι σε ρωτάω ποιος είσαι και μου απαντάς πως σε λένε κι ότι σπούδασες κοινωνιολογία. Ε, συγγνώμη κιόλας, αλλά στ’ αρχίδια μου.»\n«Μα τι περίμενες να σου απαντήσω;»\n«Α, όχι, τίποτα, τίποτα παραπάνω απ’ αυτό που εσύ γνωρίζεις. Εμένα μου κάνει, το δέχομαι σαν απάντηση, κι ας μην είναι.»\n«Ντεμιμπράμαν λέω. Αυτό είναι το όνομά μου.»\n«Α, χάρηκα. Τέλοσπάντων, Ντεμιμπράμαν, λέω ότι με μπερδεύεις κι εγώ ψάχνω απλά έναν τρόπο για να γυρίσω σπίτι.»\n«Όχι, όχι φίλε μου Σταύρο. Αφενός δε σε μπερδεύω εγώ -είσαι από μόνος σου μπερδεμένος! Αφετέρου, δεν ψάχνεις απλά έναν τρόπο να γυρίσεις σπίτι σου, ψάχνεις πολλά παραπάνω! Κάνω μήπως λάθος;»\n«Ε… Τι να σου πω; Το θέτεις περίεργα. Ντάξει, όντως είμαι μπερδεμένος, και όντως έχω κι άλλα προβλήματα να με βασανίζουν. Αλλά απ’ την άλλη σου λέω αλήθεια, αυτό που επείγει είναι να γυρίσω στην πόλη και το σπίτι μου.»\n«Εντάξει, καλώς, αλλά!»\n«Θα σου δώσω δυο επιλογές, Σταύρο, μόνο και μόνο επειδή σε συμπάθησα. Λοιπόν, η πρώτη είναι η πιο απλή. Να ξυπνήσεις.»\n«Να ξυπνήσω; Όντως; Έτσι απλά, μπουμ κι επέστρεψα;»\n«Ναι, ακριβώς. Θα υποθέσουμε ότι όλο αυτό είναι ένα όνειρο, κι εσύ απλά θα ξυπνήσεις και θα συνεχίσεις τη ζωή σου από κει που την άφησες… στο περίπου.»\n«Θα ξυπνήσω στο σκοτεινό στενό;»\n«Όχι, λίγο πιο πίσω. Στο πάρκο.»\n«Α.. εντάξει. Και η άλλη επιλογή;»\n«Η άλλη επιλογή είναι να ρθεις μαζί μου, μέσα στη ζούγκλα, λίγο πιο βαθιά. Τίποτα το ακραίο, μην ταράζεσαι, μη φοβάσαι. Ούτε καν θα μπουμε τόσο μέσα, όχι, εδώ στα ρηχά θα είμαστε.»\n«Θα σου δείξω κάποια πράγματα, λίγο θα τα πουμε, και μετά θα σ’ αφήσω πάλι να φύγεις.»\n«Πώς θα φύγω μετά;»\n«Μ’ ένα τσαφ! Θα σε στείλω σχεδόν απευθείας στο κέντρο της πόλης, κι έπειτα κάνεις ό,τι νομίζεις, θα σαι τελείως ελεύθερος. Ίσως να σου προκύψει και κανα τυχερό.»\n«Ε; Τι τυχερό;»\n«Τίποτα, τίποτα, άστο αυτό, μη δίνεις σημασία. Αλλά πίστεψέ με, το εννοώ. Κακό δε θα σου κάνω. Η επιλογή είναι δικιά σου. Ή ξυπνάς στο πάρκο και συνεχίζεις από κει, ή απλά κάθεσαι λίγο παραπάνω να κουβεντιάσουμε, και μετά σε στέλνω καπάκι σ’ ένα λεωφορείο για το σπίτι σου.»\n«Στην πόλη είπες, όχι σε λεωφορείο!»\n«Ρε άι χέσου, ό,τι γουστάρω κάνω, σχεδόν όλα στο χέρι μου είναι. Καλά, εντάξει, δεν είμαι δα και ο Θεός, αλλά και πάλι, μπορώ να κάνω πολλά πράματα. Τέλοσπάντων, η τελική προσφορά είναι αυτή: ή ξυπνάς στο πάρκο, ή συνεχίζουμε στη ζούγκλα την κουβέντα και μετά σε στέλνω στο αστικό για το σπίτι σου. Τι λες;»\nΟ Σταύρος κάθισε λίγο να το σκεφτεί. Τελικά, χωρίς να το πολυκουράσει το όλο θέμα, αποφάσισε να…\nΣΥΝΕΧΙΣΕΙ ΣΤΗ ΖΟΥΓΚΛΑ ΞΥΠΝΗΣΕΙ


Τι αλλάζει στις απεργίες: Προβλέπεται ακόμα και αποζημίωση στον εργοδότη – ParosNews\n16 Οκτωβρίου, 2020 16 Οκτωβρίου, 2020 ParosNews\t248 Views 0 Σχόλια\nΑκόμα και αποζημίωση στον εργοδότη προβλέπει το εργασιακό νομοσχέδιο που έρχεται στη Βουλή στο τέλος του μήνα.\nΜια σειρά από ρυθμίσεις, που αλλάζουν εντελώς τον τρόπο με τον οποίο προκηρύσσονται, αλλά και διεξάγονται οι απεργίες, έρχονται στη Βουλή στο τέλος του μήνα.\nΣύμφωνα με πληροφορίες του insider.gr μεταξύ αυτών θα είναι ο -με ευθύνη των συνδικάτων- ορισμός προσωπικού ασφαλείας σε επιχειρήσεις δημοσίου χαρακτήρα ή κοινής ωφέλειας, ώστε να διασφαλίζεται η απρόσκοπτη λειτουργία τους κατά τη διάρκεια της απεργίας και να αποφεύγεται το μέτρο των επιτάξεων.\nΌταν, λοιπόν, κρίνεται πως η «απεργία επηρεάζει τη λειτουργία του κράτους και του συνόλου των πολιτών, θα προβλέπεται συγκεκριμένος αριθμός εργαζομένων που θα πρέπει να εργαστούν ως προσωπικό ασφαλείας».\nΤα άτομα θα γνωστοποιούνται στην επιχείρηση εκ των προτέρων. Αν αυτό δεν συμβεί θα υπάρχουν ποινές που θα φτάνουν ακόμα και στη διεκδίκηση αποζημίωσης του εργοδότη από το σωματείο.\nΜειώνονται οι «συνδικαλιστικές άδειες»\nΟι «συνδικαλιστικές άδειες» μειώνονται και πλέον πληρώνονται από τις συνδικαλιστικές οργανώσεις και όχι από την επιχείρηση. Ακόμα μειώνονται οι μέρες αδικαιολόγητης απουσίας συνδικαλιστών από την εργασία τους.\nΠιο εύκολη θα γίνει και η απόλυση συνδικαλιστών μετά τη λήξη της θητείας τους, ενώ στους όρους απόλυσης θα συμπεριληφθεί η περίπτωση ποινικού αδικήματος ή υποβολής μήνυσης. Ακόμα η κυβέρνηση κοιτά να τελειώσει μια και καλή και με τις «απεργιακές φρουρές», καθώς εξετάζεται μεταξύ των λόγω απόλυσης να συμπεριληφθεί και η περίπτωση συνδικαλιστών «που εμποδίζουν την απασχόληση εργαζομένων που δεν επιθυμούν να συμμετάσχουν στην απεργία».\nΗ απόφαση για απεργία στα πρωτοβάθμια σωματεία θα παίρνεται πλέον με ηλεκτρονική ψηφοφορία, ώστε να μπορούν να ψηφίζουν για κρίσιμα ζητήματα όλοι οι εργαζόμενοι και όχι μόνο οι παρόντες.\nΥπό επεξεργασία βρίσκεται και η διάταξη για τις καταχρηστικές απολύσεις, που θα αλλάζει τον τρόπο των εργατικών διεκδικήσεων από επιχειρήσεις που χρωστούν δεδουλευμένα.\nΓια τη λήψη απεργιακής κινητοποίησης θα ισχύει όπως και σήμερα η 24ωρη προηγούμενη ενημέρωση του εργοδότη, με την πλήρη καταγραφή όλων των αιτημάτων των εργαζομένων.\n← Previous ΟΧΙ σκουπίδια – ΟΧΙ πλαστικά σε θάλασσες και ακτές!\nNext → Να μη γκρεμιστεί το σπίτι της μητέρας του Μανώλη Γλέζου στην Μάρπησσα της Πάρου


Αυξήθηκαν κατά 4,7% οι επιβάτες στα ελληνικά αεροδρόμια - TheNewspaper.gr\n-106 min. ago-Δημοκρατικός βουλευτής «περνάει» με το μέρος του Τραμπ\n-85 min. ago-Εργατικό Κέντρο Λαυρίου κατά της κρατικής καταστολής\n-68 min. ago-Φωτιά σε κτίριο στην Ερμού\n-50 min. ago-«Μετά το δεύτερο γκολ του ΟΦΗ, χάσαμε την οργάνωσή μας» – Ποδόσφαιρο – Super League 1 – Άρης\n-39 min. ago-Το «ευχαριστώ» του Καρέρα σε Λιβάγια και Ολιβέιρα\n-28 min. ago-Εκτός Μαλής, Ρομάν στον Παναιτωλικό – Ποδόσφαιρο – Super League 1 – Παναιτωλικός\n-27 min. ago-Η στρατιωτική συμφωνία μεταξύ Τουρκίας και της κυβέρνησης της Λιβύης κατατέθηκε στην τουρκική Βουλή\n-11 min. ago-Παρέμβαση του Ρουβίκωνα σε δρόμους του Κολωνακίου\n-2 min. ago-«Δεν κινδυνεύσαμε από την Ξάνθη, μας βοήθησε η κόκκινη» – Ποδόσφαιρο – Super League 1 – A.E.K.\nΠρώτη καταχώρηση: Τετάρτη, 14 Αυγούστου 2019, 13:20\nΕπίσης, σύμφωνα με τα στατιστικά στοιχεία για το α’ επτάμηνο (Ιανουαρίου-Ιουλίου ’19) τα αεροδρόμια Ιωαννίνων, Λήμνου και Νέας Αγχιάλου κατέγραψαν τη μεγαλύτερη ποσοστιαία αύξηση επιβατών.\nΟ αερολιμένας Ιωαννίνων κατέγραψε άνοδο 29,9% (διακίνησε 76.959 επιβάτες έναντι 59.241 το αντίστοιχο διάστημα του ’18), το αεροδρόμιο της Λήμνου κατέγραψε άνοδο επιβατικής κίνησης 17,9% (διακίνησε 54.516 επιβάτες έναντι 46.244 το περσινό διάστημα) και το αεροδρόμιο της Νέας Αγχιάλου σημείωσε αυξηση 15,5%, καθώς διακίνησε 26.208 επιβάτες, έναντι 22.698 επιβατών που είχε διακινήσει το 2018).


ΕΛΤΑ : Τι προβλέπεται για προσλήψεις, μεταφορά προσωπικού, Καθολική Υπηρεσία; - CBB\nΑρχική Κοινωνία ΕΛΤΑ : Τι προβλέπεται για προσλήψεις, μεταφορά προσωπικού, Καθολική Υπηρεσία;\nΕΛΤΑ : Τι προβλέπεται για προσλήψεις, μεταφορά προσωπικού, Καθολική Υπηρεσία;\nΟρίζοντα δύο ετών για να επιστρέψουν τα ΕΛΤΑ σε λειτουργική κερδοφορία ανοίγει το πλάνο σωτηρίας της κυβέρνησης, που ρυθμίζεται με τροπολογία που κατατέθηκε στη Βουλή. «Δεν είναι η τροπολογία στο παρά ένα, τα ΕΛΤΑ είναι στο παρά ένα..» είπε ο Υπουργός Ψηφιακής Διακυβέρνησης Κυριάκος Πιερρακάκης, μιλώντας στη Βουλή για το πλάνο μετασχηματισμού των ΕΛΤΑ το οποίο «πατάει» σε μεγάλο βαθμό σε αυτό που έχει ακολουθήσει η Δανία για τα δικά της ταχυδρομεία.\nΕφόσον όλα τα βήματα μετασχηματισμού προχωρήσουν κι η εταιρεία ανακτήσει την υψηλότερη δυνατή αξία, τότε θα ανοίξει ο δρόμος για την είσοδο στρατηγικού επενδυτή με όρους πια συμφέροντες για το Ελληνικό Δημόσιο. Εκτιμάται δε, σύμφωνα με πληροφορίες, ότι αυτό μπορεί να είναι εφικτό περί το 2025. Πυλώνας του σχεδιασμού είναι και η μείωση του λειτουργικού και μισθολογικού κόστους και παράλληλη ανανέωση του προσωπικού της εταιρείας. Ο μέσος όρος ηλικίας του προσωπικού σήμερα υπερβαίνει τα 50 έτη, με αποτέλεσμα να υφίσταται σοβαρό πρόβλημα στην κάλυψη συγκεκριμένων θέσεων εργασίας. Το πρόγραμμα εθελούσιας εξόδου που θα τρέξει αφορά σε 2.000 άτομα.\nΌσο δε για την οικονομική κατάσταση της εταιρείας, το τελευταίο διάστημα το μηνιαίο έλλειμμα των ΕΛΤΑ, με τις προσπάθειες της διοίκησης, από τα 7,2 εκατ. ευρώ έχει περιοριστεί στα 4,7 εκατ., ενώ η μισθολογική δαπάνη φτάνει στο 67% των συνολικών λειτουργικών δαπανών. Επίσης, η εταιρεία υστερεί στον τομέα του ψηφιακού μετασχηματισμού, με αποτέλεσμα ειδικά στο δέμα να μην μπορεί να δημιουργήσει οικονομίες κλίμακας, σε μια περίοδο που λόγο πανδημίας θα μπορούσε να επωφεληθεί από την άνοδο του e-commerce.\nΜοντέλο ΔΕΗ για τις νέες προσλήψεις\nΕιδικότερα, με τα πρώτα άρθρα της τροπολογίας, που αφορούν τις ρυθμίσεις για τα Ελληνικά Ταχυδρομεία, ουσιαστικά προσαρμόζεται η λειτουργικά της ΕΛΤΑ Α.Ε. με στόχο τον εκσυγχρονισμό αυτής και της θυγατρικής της, ΤΑΧΥΜΕΤΑΦΟΡΕΣ ΕΛΤΑ ΑΕ. Όπως αναφέρεται στην αιτιολογική έκθεση, αυτό στηρίζεται σε δυο πυλώνες: «πρώτον, την ενίσχυση της Εταιρικής Διακυβέρνησης και δεύτερον, την αποτελεσματική́ λειτουργία της εταιρείας, μέσω της αποσύνδεσής της από διατάξεις που δε συνάδουν με το παρεχόμενο έργο και τις σύγχρονες απαιτήσεις μιας ταχυδρομικής εταιρείας».\nΕσωτερική κινητικότητα και πλεονάζον προσωπικό\nΌσο δε για το πλεονάζον προσωπικό της ΕΛΤΑ ΑΕ, δίνεται η δυνατότητα στη Διοίκηση να κάνει είτε εσωτερική μεταφορά, διασφαλίζοντας τα εργασιακά δικαιώματα του προσωπικού, είτε και μεταφορά σε άλλον φορέα του Δημοσίου. Ειδικότερα, το Διοικητικό Συμβούλιο προσδιορίζει τον αριθμό του πλεονάζοντος προσωπικού και των κενών οργανικών θέσεων ανά περιφερειακή ενότητα και ανά́ ειδικότητα/κλάδο/έργο και καταρτίζεται σχετικός κατάλογος. Επίσης, καθορίζει τα κριτήρια μεταφοράς, εφόσον για την ιδία κενή οργανική́ θέση εκδηλώσουν ενδιαφέρον περισσότεροι εργαζόμενοι.\nΤο πλεονάζον προσωπικό μετακινείται στις κενές οργανικές θέσεις με απόφαση του Διευθύνοντος Συμβούλου, κατόπιν σχετικής αίτησης, εφόσον πληροί τα προσόντα. Η διαδικασία μεταφορέας ολοκληρώνεται εντός 30 ημερών από την έκδοση της ανωτέρω απόφασης. Όσοι από το πλεονάζον προσωπικό δεν μπορούν να απορροφηθούν εντός εταιρείας, δύνανται να μετακινηθούν σε φορείς ή νομικά πρόσωπα του Δημοσίου, με την ίδια σχέση εργασίας. Οι λεπτομέρειες της διαδικασίας θα εξειδικευθούν με κοινή υπουργική απόφαση.\nΗ υποχρέωση του Χ+1 και η Καθολική Υπηρεσία\nΟ πρώτος άξονας του σχεδίου μετασχηματισμού, όπως παρουσιάστηκε εχθές στο υπουργικό συμβούλιο, είναι η Αύξηση Μετοχικού Κεφαλαίου (ΑΜΚ) κατά 100 εκατ. ευρώ από την ΕΕΣΥΠ που ελέγχει το 90% των ΕΛΤΑ. Όσον αφορά τη Eurobank, η οποία κατέχει το 10%, όπως είπε ο Υπουργός, «εκκρεμεί η απόφαση για τη συμμετοχή της». Όσο δε για τον δεύτερο άξονα, τα υπόλοιπα 180 εκατ. ευρώ του σχεδίου, αυτά αφορούν την αποζημίωση για την παροχή της Καθολικής Υπηρεσίας από το 2013 ως σήμερα.\nΈνας παράγοντας που επιβαρύνει ως σήμερα την υποχρέωση της Καθολικής Υπηρεσίας και την οργάνωση της εταιρείας -με αντίκρισμα στο λειτουργικό κόστος- είναι ο λεγόμενος κανόνας Χ+1 στα γράμματα. Αυτά δηλαδή ορίζεται σήμερα ότι πρέπει να φτάνουν την επόμενη ημέρα στον προορισμό τους. Κανόνας που δεν αποτελεί την ευρωπαϊκή βέλτιστη πρακτική, με τη Δανία για παράδειγμα να έχει Χ+5. Από την αρχή του 2021, και στη χώρα μας αλλάζει αυτό από την ΕΕΤΤ, έπειτα από διαβούλευση, και γίνεται Χ+3.\nΌπως επισήμανε πάντως ο κ. Πιερρακάκης, στόχος είναι τα ΕΛΤΑ να συνεχίσουν να παρέχουν την καθολική υπηρεσία σε όλη την επικράτεια, ενώ όσον αφορά το δίκτυο των καταστημάτων εξήγησε ότι στόχος είναι να μείνει η παρουσία τους σε όλα τα σημεία της χώρας όπου υφίσταται και σήμερα. Αυτό που ήδη έχει ξεκινήσει να αλλάζει είναι το λειτουργικό μοντέλο με τη λογική για παράδειγμα του shop-in-shop.\nΜε την τροπολογία για τον μετασχηματισμό των ΕΛΤΑ, ορίζεται ότι το συμβατικό αντάλλαγμα για την παροχή Καθολικής Υπηρεσίας, που ισούται με το ύψος του καθαρού κόστους της καθολικής υπηρεσίας που επαληθεύεται κάθε φορά από την ΕΕΤΤ, καλύπτεται από́ δημόσιους πόρους για τα έτη από το 2013 και εφεξής, υπό την προϋπόθεση ότι αποτελεί άδικη οικονομική επιβάρυνση.\nΣτην αποζημίωση που θα καταβληθεί για κάθε έτος συνυπολογίζονται οι προκαταβολές, ύψους 15 εκατ. ευρώ, που έχουν ήδη καταβληθεί για τα έτη 2013-2021. Επιπλέον, το Ελληνικό Δημόσιο μπορεί να καταβάλει προκαταβολή ως 15 εκατ. ευρώ μετά από αίτηση του φορέα Παροχής Καθολικής Υπηρεσίας στη Γενική Γραμματεία Τηλεπικοινωνιών και Ταχυδρομείων. Η παροχή πρόσθετων υπηρεσιών πέραν των υποχρεώσεων της καθολικής υπηρεσίας, όπως η διανομή συντάξεων και χρηματικών ενταλμάτων, δύναται να χρηματοδοτείται σύμφωνα με τους ενωσιακούς κανόνες περί κρατικών ενισχύσεων.\nΕπόμενο άρθροΓεωργιάδης : Μέχρι αύριο οι ανακοινώσεις για τη λειτουργία των εποχικών καταστημάτων


Όλα αυτά καταδεικνύουν ότι μια νέα παγίδα στήνεται για την Κύπρο. Οι χειρισμοί Χριστόφια κρίνονται ως άκρως επικίνδυνοι. Ο τρόπος αντιμετώπισης της ήττας της επίσκεψης Μπαν Κι Μουν στο "ψευδοπροεδρικό", δεν είναι παρά ένα δείγμα της νοοτροπίας των κυβερνώντων. Παραβλέπουν αυτά που είδε κι ο τελευταίος πολίτης, τον εξευτελισμό δηλαδή του προέδρου και της Κ.Δ., την αναβάθμιση του Ταλάτ και του ψευδοκράτους και πανηγυρίζουν γιατί επαναβεβαιώθηκε η αναγνώριση της Κ.Δ. Η πολιτική των εναγκαλισμών με τον "σύντροφο Ταλάτ", έχει καταρρεύσει σαν χάρτινος πύργος, ήρθε το νέο Βατερλό της επίσκεψης του Γ.Γ. του Ο.Η.Ε. αλλά οι κυβερνώντες, αντί να απολογηθούν για την χρεοκοπία "της πολιτικής των ψευδαισθήσεων" πανηγυρίζουν και γιατί επιβεβαιώθηκε η… «Κυπριακή ιδιοκτησία των συνομιλιών». Είναι εκνευριστική η συχνότητα που επαναλαμβάνεται το γελοίο αυτό επιχείρημα. Είναι σαν να μας λένε ότι είναι εντάξει να προκαλέσουμε μόνοι μας την διάλυση του κράτους μας (και την τουρκοποίηση που θα ακολουθήσει), γιατί εμείς μόνοι μας το αποφασίσαμε (είναι… "κυπριακής ιδιοκτησίας" η αυτοκτονία μας). Ας το καταλάβουν οι διάφοροι αυτόχειρες: Δεν παύει αυτή η "αυτοκτονία" να είναι θάνατος (και το τέλος του Κυπριακού Ελληνισμού).\nΚάποιες προϋποθέσεις για ανάσχεση στη διολίσθηση, δημιουργούνται από το διογκούμενο κλίμα απόρριψης των χειρισμών του προέδρου στις τάξεις των απλών πολιτών, την αποχώρηση της Ε.Δ.Ε.Κ. από την κυβέρνηση και την πιθανολογούμενη του ΔΗ.ΚΟ. Όπως δεν είναι αρκετή από μόνη της η αποχώρηση κομμάτων από την κυβέρνηση. Για να έχει αξία και προοπτική η πιθανή σύμπτυξη νέου μετώπου ενάντια σε μιαν απαράδεκτη "λύση", θα πρέπει οι συμμετέχοντες να τολμήσουν να αποκηρύξουν την λύση Διζωνικής Δικοινοτικής Ομοσπονδίας. Μόνον έτσι θα είναι πειστικοί για τους λόγους που τους κάνουν να διαφωνούν με την πολιτική Χριστόφια-Αναστασιάδη. Να το κάνουν και για τον λόγο που αναφέραμε και πιο πάνω: Την έκδοση για πρώτη φορά ψηφίσματος από το Ευρωπαϊκό Κοινοβούλιο που αναφέρεται σε λύση Δ.Δ.Ο., πράγμα που μπορεί να σημαίνει (αν δεν ληφθούν μέτρα) και το τέλος των φιλοδοξιών μας για λύση που να συνάδει με το Ευρωπαϊκό κεκτημένο (το κίνητρο που είχε η Κύπρος για να υποβάλει αίτηση για ένταξη στην Ε.Ε.)\nΜε την ογκούμενη απαξίωση της πολιτικής της ευελιξίας και των προσφορών και την διάλυση της συγκυβέρνησης, δημιουργούνται οι προοπτικές για την εγκατάλειψη της χρεοκοπημένης πια, Διζωνικής Δικοινοτικής Ομοσπονδίας, επανατοποθέτηση του Κυπριακού στη σωστή του βάση και για απελευθερωτικό αγώνα μέχρι την αποτίναξη της κατοχής. Θα τολμήσουν όμως οι ηγέτες, ή «...θα φύγουν μένοντας»;\nYou are here: Home Άρθρα ΚΑΤΗΓΟΡΙΕΣ Κυπριακό Τα Βατερλό της κυβέρνησης Χριστόφια και οι προοπτικές που ανοίγονται μετά την διάλυση της συγκυβέρνησης


What's in my travel make up bag | Beauty Notes by Athina\nΤρίτη, 29 Σεπτεμβρίου 2015 στις 7:33 μ.μ. 1 σχόλια\nΔε θυμάμαι αν έχω ξανακάνει αντίστοιχο post αλλά όπως και να έχει αυτά τα πράγματα αλλάζουν συνεχώς.\nΑυτή τη φορά ήθελα να έχω επιλογές. Αποτέλσμα αυτού; Να πάρω πολλά περισσότερα από ότι χρησιμοποίησα.\nΤα μέτρησα και είναι 27, χωρίς να λάβουμε υπόψη και τα skincare προϊόντα, τα οποία ευτυχώς ήταν λίγα και καλά γιατί διαφορετικά δε θα γλίτωνα το υπέρβαρο.\nΛέω να ξεκινήσουμε με τη σειρά που τα xρησιμοποιώ.\nΓια αρχή λοιπόν έχουμε primers και έχω μαζί μου δύο. Το κλασικό The Porefesional της Benefit (δες review εδώ) και το Beauty Flash Balm της Clarins για λάμψη. Συνεχίζω με concealer και το αγαπημένο μου Dermablend της Vichy. Για τη βάση ήθελα να έχω δύο επιλογές, μια ελαφριά και μια με περισσότερη καλυψη. Έτσι επέλεξα Vichy Normaderm BB Clear και L'oreal Infalliable 24h - matte (δες review εδώ), αντίστοιχα.\nΠερνάμε στα μάτια. Πέντε σκιές, ένα eyeliner και τέσσερις (πέντε αν μετρήσεις και το primer) mascaras. Πήρα μαζί μου τέσσερις αγαπημένες σκιες από MAC (Satin Taupe, All that glitters, Woodwinked & Coil) και μια από τον Korres στην απόχρωση pink. To eyeliner που επελεξα ήταν το They're real push up liner από Benefit σε αυτή τη γλυκιά travel size συσκευασία. Αναφορικά με τις mascara τώρα έχουμε: το primer του Dior Diorshow maximizer lash plumping serum και στη συνέχεια την They're Real από Benefit, την Better Than Sex από Too Faced, την Volume - a - porter από Lancome και την Lash power της Clinique για τις κάτω βλεφαρίδες. Τελος για τα φρύδια το Βrow Artist plumer από L' oreal.\nΠερνάμε σε μαγουλάκια και ξεκινάμε με την πούδρα της Bourjois Healthy Balance και το bronzer από The Body Shop. Για ρουζ είχα δύο επιλογές: MAC Blush in Dollymix και MaxFactor Creme Puff blush in Seductive Pink.\nΓια το τέλος όπως είναι λογικό άφησα τα χείλη. Μπορεί οι επιλογές μου να ήταν αρκετές αλλά δεν υπήρχε μεγάλη ποικιλία στις αποχρώσεις. MAC στην απόχρωση Ablaze μαζί με το αντίσοιχο μολύβι χειλιών, Lancome Rouge in Love in 322M, Tom Ford in Flamingo, Revlon Just bitten kissable balm stain in Lovesick και Estee Lauder Pure envy in Infamous. Όλα ήταν σε αποχρώσεις κυρίως ροζ.\nΠολλά; Δε νομίζω! Απλά ήθελα επιλογές!\nΚι εγώ παίρνω πάντα υπερβολικά πολλά καλλυντικά μαζί μου για να έχω επιλογές... Θέλω να δοκιμάσω το L'oreal Infalliable 24h - matte :)\n30 Σεπ 2015, 11:42:00 π.μ.


Ανακοινώθηκε και ολοκληρώθηκε σήμερα με επιτυχία η διαδικασία έκδοσης υβριδικών μη καινοτόμων τίτλων με την μορφή προνομιούχων μετοχών (Lower Tier I Capital) ύψους €150 εκ. από την εταιρεία EFG Hellas Funding Limited, με έδρα το Jersey, θυγατρική της Τράπεζας EFG Eurobank Ergasias.\nΑνακοινώθηκε και ολοκληρώθηκε σήμερα με επιτυχία η διαδικασία έκδοσης υβριδικών μη καινοτόμων τίτλων με την μορφή προνομιούχων μετοχών (Lower Tier I Capital) ύψους €150 εκ. από την εταιρεία EFG Hellas Funding Limited, με έδρα το Jersey, θυγατρική της Τράπεζας EFG Eurobank Ergasias.\nΑνακοινώθηκε και ολοκληρώθηκε σήμερα με επιτυχία η διαδικασία έκδοσης υβριδικών μη καινοτόμων τίτλων με την μορφή προνομιούχων μετοχών (Lower Tier I Capital) ύψους €150 εκ. από την εταιρεία EFG Hellas Funding Limited, με έδρα το Jersey, θυγατρική της Τράπεζας EFG Eurobank Ergasias. Οι τίτλοι έχουν ημερομηνία έκδοσης 9.11.2005 με διηνεκή διάρκεια, ρήτρα δικαιώματος πρόωρης εξαγοράς από τον εκδότη μετά τις 9.01.2011 και φέρουν την εγγύηση της Eurobank. Οι τίτλοι φέρουν σταθερό προνομιούχο μέρισμα για όλη τη διάρκεια ίσο με 6,00%.\nΗ έκδοση διατέθηκε στην Ευρωπαϊκή Αγορά σημειώνοντας σημαντική επιτυχία.\nΟι τίτλοι θα είναι εισηγμένοι στο Χρηματιστήριο του Λονδίνου, της Φρανκφούρτης και του ¶μστερνταμ (Euronext).\nΚύριοι ανάδοχοι της έκδοσης ήταν οι ABN AMRO, BNP PARIBAS και Lehman Brothers.\nΗ παραπάνω έκδοση ενισχύει τα ίδια κεφάλαια και βελτιώνει περαιτέρω τον συντελεστή φερεγγυότητας της Eurobank.


Εμφάνιση άρθρων βάσει ετικέτας: διακοπές - Chios Travel Guide\nΑπριλίου 2 2019\nΚαι αυτό το Πάσχα όλοι οι δρόμοι οδηγούν στη μυροβόλο Χίο, το ελληνικό νησί που αποτελεί εδώ και χρόνια αδιαμφισβήτητο πασχαλινό προορισμό, κυρίως χάρη στο μοναδικό έθιμο του ρουκετοπόλεμου, αλλά όχι μόνο.\nΟ ρουκετοπόλεμος ήταν και παραμένει το μεγάλο γεγονός του εορτασμού του Πάσχα στη Χίο. Οι δύο μεγαλύτερες ενορίες του Βροντάδου, η Παναγία Ερειθιανή και ο Άγιος Μάρκος αναβιώνουν το βράδυ της Ανάστασης ένα έθιμο, οι ρίζες του οποίου χάνονται στα βάθη του χρόνου. Αυτοσχέδιες ρουκέτες που κατασκευάζουν συνεργεία ρουκετατζήδων όλη τη χρονιά, εκτοξεύονται ανάμεσα στα αντίπαλα συνεργεία των δύο ενοριών, φωτίζοντας το νυχτερινό ουρανό.\nΟ επισκέπτης, όμως, μπορεί να ζήσει πολλές περισσότερες εμπειρίες στην ανοιξιάτικη μυροβόλο Χίο, ανακαλύπτοντας κρυφές γωνιές του νησιού στις πασχαλινές του διακοπές:\nΣτον Κάμπο της Χίου η άνοιξη είναι μαγευτική. Μπορεί να επιλέξουμε ένα παραδοσιακό αρχοντικό για τη διαμονή μας. Επισκεπτόμαστε το Μουσείο Citrus για να μάθουμε την ιστορία του εμπορίου εσπεριδοειδών στη Χίο, διασχίζουμε περιβόλια με ανθισμένα εσπεριδοειδή, κάνουμε ποδηλατάδα στα στενά δρομάκια ανάμεσα στα αρχοντικά και δοκιμάζουμε υπέροχα γλυκά του κουταλιού και άλλα τοπικά προϊόντα σε μία γαστρονομική βόλτα στην περιοχή.\nΕπισκεπτόμαστε τα μοναστήρια της Χίου και πρώτα από όλα τη Νέα Μονή, μοναστήρι του 11ου αιώνα και Μνημείο Παγκόσμιας Πολιτιστικής Κληρονομιάς της UNESCO. Στη Νέα Μονή μπορούμε να παρακολουθήσουμε κάποια από τις λειτουργίες της Μεγάλης Εβδομάδας σε μια πραγματικά κατανυκτική ατμόσφαιρα. Θαυμάζουμε τα περίφημα ψηφιδωτά και ακολουθούμε την πεζοπορική διαδρομή προς τους Άγιους Πατέρες. Στη συνέχεια κάνουμε βόλτα στους μεσαιωνικούς οικισμούς της κεντρικής Χίου, τον Ανάβατο και τα Αυγώνυμα, όπου μπορούμε να απολαύσουμε καλό φαγητό.\nΤην Μεγάλη Παρασκευή επισκεπτόμαστε το Κάστρο της Χίου. Από τη γραφική εκκλησία Αγίου Γεωργίου Φρουρίου ακολουθούμε την περιφορά του επιταφίου μέχρι την Κεντρική πλατεία της Χίου, όπου σε ένα υποβλητικό γεγονός συγκεντρώνονται οι επιτάφιοι από ενορίες της πόλης. Μία βραδιά αντάξια της ημέρας: ολάνθιστοι επιτάφιοι, συγκίνηση κι επισημότητα. Εναλλακτικά, μπορούμε να παρακολουθήσουμε την ακολουθία του επιταφίου σε κάποιο από τα γραφικά Μαστιχοχώρια όπως τα Μεστά, ή οι Ολύμποι.\nΣτο Βροντάδο, το Μεγάλο Σάββατο, στο υπερθέαμα του Ρουκετοπόλεμου, αυτοσχέδιες ρουκέτες εκτοξεύονται ανάμεσα στα αντίπαλα συνεργεία των δύο ενοριών σηματοδοτώντας την αρχή της άνοιξης και την πιο λαμπρή Ανάσταση που θα ζήσουμε ποτέ.\nΜετά την Ανάσταση, μπορούμε να απολαύσουμε μαγειρίτσα σε κάποιο από τα εστιατόρια της παραλίας ή σε κάποιο από τα ξενοδοχεία που προσφέρουν πασχαλινό τραπέζι με παραδοσιακά εδέσματα. Την Κυριακή του Πάσχα, πολλά εστιατόρια προσφέρουν σουβλιστό κατσίκι ή αρνί και άλλα παραδοσιακά πιάτα, που μπορείτε να συνοδεύσετε με ντόπιο κρασί, ούζο ή σούμα.\nΤη Νέα Δευτέρα, συνηθίζονται οι εκδρομές στην εξοχή, ενώ σε αρκετά χωριά γίνονται ημερήσια παραδοσιακά πανηγύρια.\nΌπως κάθε χρόνο, το Πάσχα στη Χίο είναι μονόδρομος, με πολλές επιλογές εμπειριών που θα μας μείνουν αξέχαστες.


Platinum Μaxi Μαύρο Φόρεμα "Klos Floral Print" - fm909w\nHome » Platinum Μaxi Μαύρο Φόρεμα "Klos Floral Print" - fm909w\nTags: Platinum, Μaxi, Μαύρο, Φόρεμα, "Klos, Floral, Print, " - fm909w, Γυναικεία Φορέματα, Φορέματα XXL, Φορέματα Online, Γυναικεία Φορέματα XXL, Xειμερινά Φορέματα, Μaxi Φορέματα, Απλικέ Φορέματα, Φορέματα Με Floral, Platinum Fashion 2021, Κlos Φορέματα, Φορέματα XXL,\nΚωδικός Προϊόντος: Μαύρο Φόρεμα "Klos Floral Print" - fm909w\nPlatinum μαύρο, klos maxi μακρυμάνικο φόρεμα, με στρογγυλή λαιμόκοψη και σχέδιο με floral print.\nΟne size (από Μedium καλύπτει έως 2XLarge).\nΈχει μάκρος 1.35 cm, περιφέρεια στήθους 1.10 cm και με όλη την άνεση η περιφέρεια γοφών! Ελληνικό μέγεθος 52 νούμερο.\nΠροέλευση : Nepal. Δωρεάν η κούριερ και η αντικαταβολή με ηλεκτρονική παραγγελία.


Το δημητριακό που μπορεί να σας βοηθήσει να χάσετε βάρος – medicalnews.gr\nΕρευνητές από το Chalmers University of Technology, στη Σουηδία, δημοσίευσαν μια μελέτη που έδειξε ότι οι άνθρωποι που έτρωγαν προϊόντα υψηλής περιεκτικότητας σε φυτικές ίνες από σίκαλη ολικής αλέσεως έχασαν περισσότερο βάρος από εκείνους που έτρωγαν αντίστοιχα προϊόντα από εξευγενισμένο σιτάρι.\nΗ μελέτη περιελάμβανε 242 υπέρβαρους άνδρες και γυναίκες μεταξύ 30 και 70 ετών στους οποίους δόθηκε τυχαία προσαρμοσμένη ημερήσια ποσότητα εξευγενισμένου σίτου ή προϊόντων σίκαλης ολικής αλέσεως με την ίδια ενεργειακή αξία. Όλοι οι συμμετέχοντες έλαβαν επίσης τις ίδιες γενικές συμβουλές σχετικά με την υγιεινή διατροφή από έναν διαιτολόγο. Οι συμμετέχοντες εξετάστηκαν στην αρχή της μελέτης, στα μισά και στις δώδεκα εβδομάδες, όταν τελείωσε η μελέτη.\nΜετά από 12 εβδομάδες, οι συμμετέχοντες στην ομάδα σίκαλης έχασαν 1,1 κιλά σωματικού βάρους και 0,54% σωματικού λίπους περισσότερο από την ομάδα του σιταριού. Δεν υπήρχαν συνεπείς διαφορές μεταξύ ομάδων ως προς την υποκειμενική όρεξη. Κατά μέσο όρο, η ομάδα σίκαλης έχασε 2,9 κιλά (2,7 κιλά λίπος) ενώ η ομάδα του σιταριού έχασε 1,8 κιλά (1,8 κιλά λίπος).\nΟι συμμετέχοντες στην ομάδα της σίκαλης είχαν χαμηλότερη συγκέντρωση του δείκτη φλεγμονής, CRP, στις 12 εβδομάδες.\nΔιαφορετικοί άνθρωποι μπορούν να αντιδράσουν στα ίδια τρόφιμα με διαφορετικούς τρόπους, ανάλογα, για παράδειγμα, με τα βακτήρια που υπάρχουν στο έντερο και τον τρόπο με τον οποίο διασπούν τις τροφές. Στο Τμήμα Επιστήμης Τροφίμων και Διατροφής στο Τεχνολογικό Πανεπιστήμιο Chalmers, βρίσκεται σε εξέλιξη μια έρευνα για το πώς η διατροφή μπορεί να προσαρμοστεί καλύτερα σε ατομικό επίπεδο, παρέχοντας διατροφικές συμβουλές ακριβείας για να αποφέρει μεγαλύτερα οφέλη για την υγεία. Η νέα μελέτη προσφέρει μοναδικά δεδομένα που μπορούν να χρησιμοποιηθούν για περαιτέρω έρευνα σε αυτόν τον τομέα.\nΕπόμενο Κολονοσκόπηση, για την πρόληψη του καρκίνου του παχέος εντέρου\nΠροηγούμενο Μολνουπιραβίρη: Ελπιδοφόρο νέο φάρμακο για την αντιμετώπιση του SARS-CoV-2